# M3: Medprofesionalno sodelovanje

Namen in cilji predmeta

Namen predmeta je prepoznavanje pomena in načina medprofesionalnega sodelovanja v medicini z različnimi strokovnjaki, učenja celostne obravnave bolnika pri izbranih kliničnih primerih, trening veščin, ki so potrebne za kakovostno medprofesionalno sodelovanje

Cilji:

Po koncu predmeta naj študent

* pozna načela v pacienta usmerjene oskrbe.
* Pozna kompetence in vlogo drugih profesionalnih skupin.
* Pozna pet korakov medprofesionalnega sodelovanja – seznanitev in izkušnja, izdelava načrta oskrbe, refleksija in evalvacija, vidiki etike, komuniciranje.
* Pozna načine in značilnosti medprofesionalnega sodelovanja v različnih kliničnih okoliščinah.
* Razvije klinične veščine reševanja problemov v oskrbi bolnikov s pomočjo medprofesionalnega sodelovanja.
* Razume pomen in dileme medprofesionalnega sodelovanja po načelih medicinske etike in profesionalizma.
* Izboljša/utrdi pozitivna stališča do pomena sodelovanja z drugimi profesionalnimi skupinami.

Vsebina predmeta

Študij poteka v obliki predavanj in seminarjev na različne teme. Del pouka za študente medicine predstavljajo IT asinhrone on-line metode. Predmet ima 2 kredita.

Predmet se začne s sklopom predavanj, kjer so predstavljena teoretična izhodišča medprofesionalnega sodelovanja in vloge najpogostejših strokovnjakov/profesionalcev za celostno v bolnika usmerjeno oskrbo pacienta.

Sledijo trije seminarji, od katerih je na vsakem predstavljena določena tema in strokovnjaki različnih profilov. Seminarji vključujejo interaktivne metode pouka in se izvajajo za 5 skupin študentov naenkrat. Torej se vsak seminar ponovi 4x. Vsak študent mora opraviti vse tri različne seminarje.

5 ur pouka poteka z IT metodami.

Priloge

* Učni načrt z režimom študija je v prilogi
* Navodila za vaje
* Izvedbeni urnik

Obisk v Centrih za krepitev zdravja bo potekal skozi ves čas izvajanja predmeta glede na časovne termine CKZ in glede na časovne zmožnosti študentov. V nekaterih CKZ bo na en termin prisotni trije študenti, v nekaterih pa skupina 15.

Nosilka predmeta

Prof. dr. Davorina Petek, dr. med.

Asist. dr. Andrej Pangerc, dr. med.

E naslov:

Davorina.petek@mf.uni-lj.si

Andrej.pangerc@mf.uni-lj.si

Tajništvo katedre za družinsko medicino

Tajnica Lea Vilman: kdrmed@mf.uni-lj.si

Poljanski nasip 58, 1000 Ljubljana